Document ID: /roh_data/filtered/fineweb-2-filterrobots_roh.jsonl.gz/42608

Co sa durmentar bain?
- Mardi, 16.10.2018, 11:15
-
Emprima emissiun:
- Mardi, 16.10.2018, 11:15, RTR
Durmir è impurtant per la conzentraziun e la buna luna. Per durmir meglier datti ina u l'autra chaussa ch'ins po far durant l'entir di.
Durant il di èsi meglier da betg durmir. Ils «power naps» disturban il ritmus da durmir. Meglier è far duront quest temp sport enstagl dal cupid. Suenter il sport duess ins spetgar tschintg uras fin ch'ins va a durmir. La saira fiss lura bun da regular la glisch. Sch'ins n'ha naginas glischs ch'ins sa regular lura cusseglian experts da stizzar las glischs dal palantschieu sura e duvrar glischs cun pe. Uschia senta il corp ch'i daventa notg e producescha hormons da sien.
Er la stanza nua ch'ins dorma ha gronda influenza sin noss sa durmentar. La temperatura en la stanza na duess betg ir sur 21 grads e la stanza ha dad esser en urden. Dischurden procura adina per stress e cun stress na san ins betg durmir bain.
Scha ins è lura en letg pon ins calmar l'orma cun dumbrar nursas. Er canera sa influenzar la sien. Cun tadlar radio u in podcast na sa conzentreschan ins betg pli sin la canera da via.